open-index/open-wikipedia-markdown huggingface dataset:
Valentinas Milaknis

**Valentinas Milaknis** (g. 1947 m. spalio 4 d. Obeliuose, Rokiškio raj.) – inžinierius, verslininkas, Lietuvos politinis ir visuomenės veikėjas.

## Biografija

1954–1965 m. mokėsi Rokiškio Vaižganto vidurinėje mokykloje. 1970 m. baigė Kauno politechnikos instituto Vilniaus filialo Radioelektronikos fakultetą, įgijo radijo inžinieriaus specialybę.

1970–1971 m. Valdymo sistemų projektavimo konstravimo biuro inžinierius. 1971–1989 m. Komunalinio ūkio instituto inžinierius, skyriaus viršininkas, vyr. inžinieriaus pavaduotojas, vėliau dirbo susivienijime „Sigma“, 1989 m. įkūrė programavimo kooperatyvą Techninių programinių kompleksų centrą „Alna“. 1989–1999 m. AB „Alna“ direktorius. 1999–2000 m. Lietuvos Respublikos ūkio ministras. 2000–2001 m. AB „Alna“ valdybos pirmininkas. 2001–2003 m. – Lietuvos radijo ir televizijos generalinis direktorius. Nuo 2003 m. AB „Alna“ valdybos pirmininkas.

Buvo INFOBALT fondo valdybos narys, Aukštojo mokslo tarybos pirmininkas.

Nuo 2008 m. gegužės 19 d. – Lietuvos nacionalinio radijo ir televizijos Tarybos pirmininkas.

2006 m. žurnalo „Veidas“ atliktais tyrimo duomenimis, šis verslininkas pateko į turtingiausių Lietuvos žmonių 30-uką.

|-

## Apdovanojimai
1999 m. Verslo šlovės galerijos laureatas.

## Šeima

Žmona – Alytė Milaknienė, sūnus – Tomas Milaknis (1970 m.), duktė – Justina Gumbienė (1975 m.).

## Išnašos
Comedy Central

**Comedy Central** – kabelinės televizijos kanalas Jungtinėse Amerikos Valstijose, transliuojantis nuo 1991 m. birželio 1 d. Transliuoja komedinio pobūdžio programas. Paskutiniais metais Comedy Central iš nedidelio kabelinės televizijos kanalo peraugo į vieną iš populiariausių kabelinės televizijos kanalų JAV.

Kanalas transliuojamas ir už JAV ribų: Europoje, Indijoje, Pietryčių Azijoje, Lotynų Amerikoje, Australijoje ir Naujojoje Zelandijoje, Viduriniuosiuose Rytuose ir Afrikoje.

## Originali programa (pasirinktinai)

#### Animacija
* *[[South Park]]* (nuo 1997 m. iki dabar)
* *[[Drawn Together]]* (nuo 2004 m. iki dabar)

#### Pokalbių laidos/Pseudonaujienos
* *The Daily Show* (nuo 1996 m. iki dabar)
* *The Colbert Report* (nuo 2005 m. iki dabar)

## Išnašos
Neuroteologija

**Neuroteologija** – neuromokslų kryptis, tirianti „religinės patirties neurofiziologiją“.
 
Srities dalykas yra tyrimai, kuriuose bandoma žmonių, patiriančių transcendentinius jausmus, smegenyse aptikti sritis ar neuronų tinklus ir reiškinius, kurie leidžia jausti tokius jausmus. T.y., religiniai potyriai nagrinėjami kaip eiliniai neurofiziologiniai potyriai.

Pirmuosius eksperimentus, kuriuose magnetinių laukų pagalba (Transkranialinė magnetinė stimuliacija TMS) buvo sukuriamas „aukštesniosios jėgos“ pojūtis, atliko kanadiečių neurologas *Michael Persinger*. Kai kurie bandomieji teigė esą jutę kone Dievo prisilietimą.

## Literatūra
* Newberg, Andrew, D’Aquili, Eugene und Rause, Vince: *Der gedachte Gott*, Piper 2003, ISBN 3-492-24138-7
* Wolf, Gerald: *Der HirnGott*, Dr. Ziethen Verlag 2005, ISBN 3-938380-04-7 (Wissenschaftsroman)

## Nuorodos
* Eksperimentai su magnetiniais laukais (Die Zeit, 1.11.1996)
* Michael Persinger 
* Neuroteologijos disertacija, religijotyros perspektyva bei rakursas
Neuroekonomika

**Neuroekonomika** () – tarpdisciplinininė neuromokslų ir ekonomikos sritis, tirianti, kaip yra priimami ekonominiai sprendimai. Kiti mokslai kaip (neuro)psichologija, kognityviniai mokslai yra fakultatyvinės tyrimų disciplinos, papildančios ir padedančios interpretuoti gautus rezultatus.

Viena iš neuroekonomikos tyrimo sričių – reklama ir su ja susiję sprendimai; tai tiria neurorinkodara.

## Nuorodos
* Applied Neuroscience, Austrija  Taikomieji neuromokslai
* Miunsterio u. neuroekonomistai
* ''NeuroEconomics Conference (ConNEcs)'' Neuroekonomikos konferencija
* ''NeuroPsychoEconomics'' (žurnalas, konferencijos)  Neuroekonomikos bei neuropsichologijos mokslininkų asociacija

## Literatūra
* Ahlert, D./Kenning, P. (2006): Neuroökonomik. In: Zeitschrift für Management , 1. Jg., Nr. 1, S. 24-47.
Neurobiochemija

**Neurobiochemija** – biochemijos šaka, tiriant cheminius procesus bei medžiagas, svarbias bei reikalingas nervų sistemai funkcionuoti. Neurobiochemija taiko biochemijos metodus bei principus, artima neurobiologijai, tirdama neurodegeneratyvinius sutrikimus bei kt.

Neurobiochemija yra siauresnė sritis nei neurochemija, kadangi ši apima ir fiziologinius tyrimus bei procesus, susijusius su nervų sistema.

## Nuorodos
* Medicinos f. Neurobiochemijos institutas Magdeburge
* Bochumo u. Chemijos ir biochemijos fakulteto II Biochemijos katedros Neurobiochemijos padalinys
Pjūklagomuriai unguriai

**Pjūklagomuriai unguriai** (*Serrivomeridae*) – unguriažuvių (*Anguilliformes*) šeima. Paplitę vandenynų atogrąžų platumose. Gyvena iki 4 km gylyje. Dydis – 40-80 cm.

Šeimoje yra 2 gentys, 11 rūšių.
## Gentys
*Pjūklagomuriai unguriai (*Serrivomer*)
*Stemonidijos (*Stemonidium*)

## Nuorodos
*Family Serrivomeridae – Sawtooth eels
*Pjūklagomurių ungurių (''Serrivomeridae'') iliustracijos ir rūšių sąrašas
Trumpauodegiai jūriniai unguriai

**Trumpauodegiai jūriniai unguriai** (*Colocongridae*) – unguriažuvių (*Anguilliformes*) šeima. Paplitę Atlanto, Indijos vandenynuose, taip pat Ramiojo vandenyno vakarinėje dalyje.

Šeimoje yra 1 gentis, kurioje – 7 rūšys.

## Šaltiniai
Murenlydinės

**Murenlydinės** (*Muraenesocidae*) – unguriažuvių (*Anguilliformes*) šeima. Paplitusios Atlanto, Indijos ir Ramiojo vandenynų tropinio klimato zonose.

Šeimoje 5 gentys, 13 rūšių.

## Gentys
* Lydžiažiomeniai unguriai (*Congresox*)
* Viduržemio jūros lydžiažiomeniai unguriai (*Cynoponticus*)
* *[[Gavialiceps]]*
* Paprastieji murenlydžiai (*Muraenesox*)
* Piktieji murenlydžiai (*Oxyconger*)

## Nuorodos
* Family Muraenesocidae – Pike congers
* Murenlydinių (''Muraenesocidae'') šeimos žuvų iliustracijos ir rūšių sąrašas.
Alau tvenkinys

**Alau tvenkinys** () – tvenkinys Velse, Anglesio saloje. Šis ežeras buvo naudojamas geriamo vandens tiekimui šiaurinės salos dalies gyventojams. Ilgis 4,3 km.
Tegido ežeras

**Tegido ežeras** (), arba **Balos ežeras** () – didžiausias ežeras Velse. Ežero plotas 4,39 km², ilgis siekia 6,4 km, plotis – 1,6 km. Šiauriniame ežero krante įsikūręs Balos miestas.

## Šaltiniai
Roma (TV serialas)

**Roma** () – istorinė drama, pastatyta Italijoje RAI, HBO ir BBC televizijoms. Serialo premjera HBO kanale įvyko 2005 m. rugpjūčio 28 d., vėliau 2005 m. lapkričio 2 d. BBC Two televizijoje, 2006 m. kovo 17 d. RAI televizijoje. Lietuvoje serialas buvo pradėtas transliuoti 2007 m. liepos 9 d. LNK televizijoje.

Serialo antras ir paskutinis sezonas JAV buvo parodytas tarp 2007 m. sausio 14 d. ir kovo 25 d., Jungtinėje Karalystėje tarp birželio 20 d. ir liepos 24 dienos.

Dramoje vaizduojamas periodas, kai Romos respublika pavirto į Romos imperiją: aristokratų galios silpnėjimą ir varguomenės klasės remiamų karo vadų (Cezario, Marko Antonijaus ir Oktaviano) iškilimą ir tarpusavio kovas dėl valdžios.

„Roma“ didelį dėmesį skiria ne tik tų laikų kilmingiesiems, bet ir paprastų žmonių gyvenimui, tuo pačiu supažindindama su dviem romėnų kariais: Lucijumi Vorenu (Lucius Vorenus) ir Titu Pulonu (Titus Pullo) – dviem vieninteliais nekilmingais kariais, paminėtais Cezario „Commentarii de Bello Gallico“ („Galų karo užrašuose“).

Pirmajame serialo sezone vaizduojamas Julijaus Cezario pilietinis karas, jo grįžimas iš karo Galijoje, kova su Pompėjumi, absoliuti diktatūra Romoje, bei nužudymas 44 m. pr. m. e. kovo 15 d. Taip pat rodomas jaunojo Oktaviano, vėliau tapusio Romos imperatoriumi, brendimas ir kelias į valdžią.

## Kūrimas
2002 m. HBO ir BBC sutarė kartu kurti naują serialą apie Romos pilietinių karų laikotarpį. Abi televizijos kompanijos susitarė bendrai skirti 100 milijonų JAV dolerių biudžetą dvylikos serijų, trunkančių po 1 valandą, kūrimui. Vėliau HBO kanalas papildomai skyrė šiam projektui 85 milijonus JAV dolerių, o BBC – 15 milijonų JAV dolerių.

Nuo 2004 m. kovo iki 2005 m. gegužės, „Roma“ buvo filmuojama „Rome Cinecitta“ studijoje, bendradarbiaujant RAI.

## Nuorodos
* Oficiali ''Roma'' HBO svetainė
* Oficiali ''Roma'' BBC svetainė
* Oficiali ''Roma'' RAI svetainė 
* Roma epizodų gidas
Roma (reikšmės)

**Roma** gali reikšti:
* Roma – Italijos sostinė;
* Senovės Roma – istorinė valstybė;
* Roma – romėnų mitologijoje;
* Roma – televizijos serialas;
* AS Roma – Italijos futbolo klubas;
* Roma – lietuviškas moteriškas vardas.
Neurorinkodara

**Neurorinkodara** – tarpdisciplininė tyrimų sritis, (neuro)psichologijos bei neurofiziologijos rezultatus aiškinanti ir taikanti rinkodaros kontekste. Neurorinkodara glaudžiai susijusi su neuroekonomika.

Neurorinkodariniuose tyrimuose naudojami įvairių mokslų metodai, pvz., funkcinė magneto rezonanso tomografija bei kt. Neurorinkodara tiria procesus, svarbius vartotojui apsispręsti dėl konkretaus produkto; sieja juos su objektyvizuojamais neurofiziologiniais procesais. Šiuo metu metodikos dar tik kuriamos: pvz., stebima, kokios smegenų sritys yra įvairių produktų dėka aktyvuojamos.

Produktų, su kuriais vartotojas identifikuojasi (dažnai kaip su statuso simboliais), atvaizdai sukelia didesnį aktyvumą tarpinėje prefrontalinėje žievės srityje. Mokslininkų tikslas – pasiekti, kad vartotojų reakcijų formavimosi mechanizmai būtų gerai suvokiami.

Kritikai mato neurorinkodaros panaudojimo piktnaudžiavimo potenciją bei galimas manipuliacijas vartotojų atžvilgiu.

## Nuorodos
* Austrijos neuroekonomistai 
* Neurorinkodaros taikyklyje – vaikai 
* Neuronų rinka Mokslininkai tampa rinkodaros specialistais (DIE ZEIT straipsnis)
* Neurorinkodaros apibrėžimas 

## Filmai
* ''Das innere Auge''  Vidinė ausis
Filmas, sukurtas kaip ironiškas protestas prieš reklamą. Į galvą yra įmontuojama mikroschema, kuri nuolat siunčia aktualizuojamus duomenis į marketingo firmos kompiuterinę sistemą.
Etiologija

**Etiologija** ( – priežastis, kilmė, pagrindai, *λόγος* – žodis, mokslas) reiškia:

## [[Literatūra]]
* Etiologija (literatūra) - tautosakos, prozos sritis, apimanti liaudies sukurtas etimologijas (legendas, padavimus apie vietovardžių kilmę, jų aiškinimą įvairių sutapimų pagrindu.

Etiologinės sakmės, legendos, padavimai aiškina kilmę. Pasakojama, kaip atsirado Žemė, upės, kalnai, akmenys, kas ir kaip sukūrė žmogų, gyvūnus, augalus ir kt.

## [[Medicina]]
* Etiologija (medicina):
** Ligų teorija, jų atsiradimo aiškinimas.
** Visuma veiksnių, lėmusių ligos atsiradimą.
EUFOR

**EUFOR** () – tarptautinės ginkluotosios daugianacionalinės ES pajėgos.

Įsteigta 2003 m. Tikslas – taikos palaikymas ir taikos misijos. Viena paskutinių operacijų – DR Kongo 2006 (EUFOR RD Congo).

## Taip pat skaitykite

* Jungtinių Tautų taikos palaikymo pajėgos

## Nuorodos
* Oficiali svetainė
Žvalgyba

**Žvalgyba** – svarbios informacijos rinkimo teorija su praktika. Informacija gali būti apie konkurentą/priešą, nedraugišką valstybę. Siekia užtikrinti saugumą, įgyti privalumų. Būna profesionali ar mėgėjiška, privati ar valstybinė.

Valstybinė **žvalgyba** – slaptosios tarnybos darbas, ginantis šalies žmones nuo užsienio grėsmių. Naudoja operatyvinės veiklos ir žvalgybos agentūrų būdus.

Antonimas – **[[kontržvalgyba]]**, t. y. trukdymas žvalgybai ir žvalgų gaudymas.

## Veikla
Informacijos rinkimas, tyrimas ir pateikimas, skirtas šalies saugumui užtikrinti. Renkami duomenys apie valstybių/organizacijų/žmonių realias ir potencialias galimybes, poelgius/planus, keliančius/kelsiančius grėsmės, pavojų, kiti šalies saugumui svarbūs duomenys.

Pagal subjektus – karinė žvalgyba, atominė žvalgyba, valstybinė/tarptautinė, ekonominė/konkurencinė verslo ir kt.

## Tikslai
* Informuoti institucijas;
* Sudaryti palankias sąlygas saugumo/užsienio politikai;
* Nustatyti/mažinti/šalinti grėsmes, rizikos veiksnius.

## Subjektai
Vykdo žvalgybos tarnybos, t. y. tam skirtos valstybinės įstaigos, kurioms leista/liepta vykdyti žvalgybą. Tuo nuolat užsiima slaptosios tarnybos ir žvalgybos tarnybos

Asmuo, renkantis informaciją, vad. žvalgybiningas, žvalgas, šnipas. Jiems padeda informatoriai – žmogės, slaptai bendradarbiaujantys su žvalgybos tarnyba. Dar padeda priedangos organizacijos, užtikrinančios ar sudarančios sąlygas žvalgybai (įmonė, įstaiga, organizacija ar jos padalinys, atliekantis viešo (pvz. sporto veikla) ar privataus pobūdžio (pvz. verslo) funkcijas.

## Lietuvoje
Lietuvišką žvalgybą apibrėžia Žvalgybos įstatymas. Žvalgybos tarnybas turi tokios Lietuvos įstaigos:
* VSD;
* AOTD.
Jas koordinuoja Valstybės gynimo taryba.

Tarnybų sąveiką sprendžia Krašto apsaugos ministras ir VSD generalinis direktorius. Jie, atsižvelgdami į žvalgybos tarnybų pagrindines veiklos sritis, Valstybės gynimo tarybos rekomendacijas ir tarptautinio bendradarbiavimo poreikius, nustato užduotis savo įstaigoms.

Ministerijos, Vyriausybės įstaigos ir kitos valstybės institucijos padeda žvalgybos tarnyboms.

### Kontrolė
VSD ir AOTD parlamentinę kontrolę atitinkamai vykdo Seimo Nacionalinio saugumo ir gynybos komiteto Saugumo ir Gynybos pakomitečiai. Jų nariai turi leidimą dirbti su įslaptinta informacija (slaptumo žyma „Visiškai slaptai“).

Pakomitečiai bendruosius žvalgybos tarnybų klausimus svarsto uždaruose posėdžiuose. 

## Nuorodos
* LR Žvalgybos įstatymas
Kontržvalgyba

**Kontržvalgyba** – priešiškų organizacijų žvalgybos kliudymas, priešo šnipų aptikimas.

Apima informatorių (per)verbavimą, veiklos tyrimą, sekimą. Tai dirbantis žmogus vadinasi kontržvalgybininkas.

Būna karinė, ekonominė, ideologinė, mokslinė, techninė, atominė kontržvalgyba. Kai kurios įstaigos, pvz. Lietuvos policija turi tam skirtus Imuniteto skyrius.

## Būdai
* Agentų verbavimas (žr. dvigubas agentas)
* Melas
* Sekimas
* Žvalgyba
Rezidentūra (žvalgyba)

**Rezidentūra** žvalgyboje – spec. tarnybos atstovybė užsienyje. Joje dirba bent vienas rezidentas.

## "Legalios" rezidentūros
Tai dažniausiai oficiali užsienio santykių palaikymo įstaiga (ambasada, konsulatas), kurioje neoficialiai veikia spec. tarnybų agentai ir sėkmingai vykdoma žvalgyba.

Oficialiai tokia veikla yra draudžiama ir netoleruojama, ypač jei dangstomasi diplomatiniu statusu. Todėl neretai „diplomatai“, „konsulai“ yra paskelbiami *[[persona non grata]]*.

## Nelegalios rezidentūros
Nelegalios rezidentūros įsikuria slaptai, gali veikti kitose organizacijoje, nebūtinai siunčiančios valstybės. Tokia veikla yra susijusi su didesne rizika, kadangi oficialiai nesinaudojama privilegijuotu statusu kaip būtų dipl. atstovybių atveju; be to gresia baudžiamoji atsakomybė pagal buvimo valstybės įstatymus (kai kur dar tebegalioja mirties bausmė).
Ambasada

**Ambasada** – valstybės diplomatinė atstovybė užsienyje prie tarpt. organizacijos arba užsienio valstybėje.

Ambasados vadovas - ambasadorius ar laikinai koks nors kitas asmuo einantis dipl. atstovybės vadovo pareigas. Ambasadose yra vykdomos diplomatinės funkcijos bei konsulinės funkcijos.

## Etimologija
Terminas „ambasada“ atsirado XIII a. Tai yra italų kalbos žodžio „ambasciata“, kilusio iš galų kalbos žodžio „ambactos“, kuris reiškia „tas, kuris veda“, skolinys.

## Ambasados struktūra
Bet kurios ambasados organizacinė struktūra atitinka seniai nusistovėjusį modelį, nors ji labai priklauso nuo valstybės, pačios ambasados dydžio, darbuotojų skaičiaus, finansavimo ir pan.

### Ambasados vadovas
Ambasados vadovo pareigas dažniausiai atlieka ambasadorius. Ambasadorius savarankiškai vadovauja diplomatinei atstovybei. Jos personalas (diplomatinis ir aptarnaujantysis) naudojasi diplomatiniu imunitetu ir privilegijomis. Ambasadoriaus pareigos yra derybos savo valstybės vardu, sutarčių pasirašymas.

### Ambasadoriaus pavaduotojas
Ambasadoriaus pavaduotojas atlieka diplomatinės misijos vadovo pareigas, kai valstybėje nėra ambasadoriaus bei laikinai atlieka ambasadoriaus pareigas, kai ambasadorius nėra paskirtas. 

### Ambasados darbuotojai
Ne visi ambasados darbuotojai atlieka diplomatines pareigas. Ambasados darbuotojai, atliekantys diplomatines pareigas skirstomi į: 

* vyresnysis patarėjas;
* patarėjas;
* pirmasis sekretorius;
* antrasis sekretorius;
* trečiasis sekretorius;
* atašė;
* sekretorius-referentas.

#### Skyriai
Ambasados darbuotojai dažniausiai yra suskirstyti į kelis skyrius: 

* užsienio politikos skyrius;
* ekonominių klausimų;
* vidaus politikos;
* dvišalių santykių;
* dvišalio kultūrinio bendradarbiavimo;
* konsulinis skyrius.

## Konsulinės funkcijos
**Konsulinės funkcijos** - užsienio valstybėse atliekamos administracinės funkcijos, taip pat funkcijos, susijusios su valstybės, jos fizinių ir juridinių asmenų gynimu bei jų interesų apsauga (gynyba). Konsulines funkcijas vykdo konsuliniai pareigūnai bei diplomatai. Įsigaliojo 1967 m. kovo 19 d.

## Užsienio ambasados Lietuvoje
Užsienio ambasados Lietuvoje:
Vaizdas:Vilnius tentement house.jpg|Airijos
Vaizdas:Vilnius, české velvyslanectví.jpg|Čekijos
Vaizdas:British Embassy in Vilnius 1.JPG|Didžiosios Britanijos
Vaizdas:Vilnius BY embassy by Augustas Didzgalvis.jpg|Gudijos
Vaizdas:Vilnius RU embassy by Augustas Didzgalvis.jpg|Rusijos
Vaizdas:Swedish embassy in Vilnius01.JPG|Švedijos


## Lietuvos ambasados užsienyje
Lietuvos ambasados užsienyje:
Vaizdas:Lithuania embassy.JPG|JAV
Vaizdas:Embassy of Lithuania in London - 2021.jpg|Jungtinėje Karalystėje
Vaizdas:Lithuania embassy in Tokyo.jpeg|Japonijoje
Vaizdas:Embassy of Lithuania in Moscow, building.jpg|Rusijoje
Vaizdas:Embassy of Lithuania LV.JPG|Latvijoje
Vaizdas:Bd de Courcelles 22.JPG|Prancūzijoje


## Šaltiniai

## Nuorodos
* Oficialus LR užsienio reikalų ministerijos tinklalapis (lietuvių, anglų k.)
Rezidentas (žvalgyba)

**Rezidentas** – spec. tarnybų agentas, dirbantis rezidentūroje ir užimantis aukštą, paprastai vadovaujančią poziciją vietiniame žvalgybiniame tinkle.

Legalus rezidentas turi diplomatinę neliečiamybę, jei atvyksta į šalį kaip diplomatinės misijos atstovas, konsulas ar kt., o nelegalus - veikia be diplomatinio imuniteto. Demaskuotas legalus rezidentas, identifikavus jo ryšius išsiunčiamas iš šalies, o nelegaliam gresia atsakomybė už antivalstybinę veiklą.

Kartais rezidentas taip pat yra kontaktinis asmuo, su kuriuo agentas arba žvalgas tiesiogiai palaiko ryšius, santykius ir veikia per jį, tačiau dažniau stambiose rezidentūrose (pvz., Rusijos) jis turi keletą pavaduotojų dirbančių atskiromis žvalgybinėmis kryptimis.

## Šaltiniai
Gestapas

**Gestapas** ( 
Image:Capturedgestapoagents.jpg|Gestapo agentai Lježo (Belgija) kalėjime po Lježo išvadavimo
Image:Arrested Gestapo helpers 1945.jpg|Suimti danai, kurie bendradarbiavo su gestapu, vežiojami gatvėmis 


## Šaltiniai

## Bibliografija
* 
* 
*
SMERŠ

**SMERŠ** (rus.** ''СМЕРШ'', iš Смер**ть **ш**пионам**!**, ; pilnas pavadinimas – *Главное управление контрразведки СМЕРШ Народного комиссариата обороны СССР*) – karinė TSRS specialioji tarnyba.

Įkurta 1943 m. balandžio 19 d.; steigėjas – NKVD. Pirmininkas – Viktoras Abakumovas, pavaldus tiesiogiai pačiam Josifui Stalinui. Paskirtis – kontržvalgyba, siekiant neutralizuoti „išdavikus, dezertyrus, žvalgus ir kriminalinius elementus“.

SMERŠ skyriai buvo armijoje, laivyne ir pačioje NKVD.
Pskovo sritis

**Pskovo sritis** (rus. *Псковская область*) – Rusijos sritis europinės dalies šiaurės vakarų federalinėje apygardoje. Valdo gubernatorius Andrejus Turčiakas (turi 8 pavaduotojus).

## Istorija
Pskovo sritis sudaryta 1944 m. rugpjūčio 23 d. Plotas 55 300 km²; gyventojų – 736,7 tūkst. (2005). Administracinis centras – Pskovas.

Nuo 2018 metų Pskovo sričiai vadovauja gubernatorius Michailas Vedernikovas (*Михаил Юрьевич Ведерников*).

## Geografija
Pskovo srities vakaruose plyti velikajos žemuma su Pskovo-Peipaus įduba. Yra aukštumų: Lugos, Sudomos, Bežanicų (iki 338 m aukščio). Didžiausios upės – Velikaja, Šelonė, Lovatė, Pliusa. Daug ežerų, didžiausieji – Peipaus (dalis), Pskovo.

## Administracinis suskirstymas
Pskovo sritis suskirstyta į 24 rajonus:

## Gyventojai

### Tautinė sudėtis

Tautinė sudėtis pagal 2010 m. surašymą:
* rusai – 95,0 %
* ukrainiečiai – 1,3 %
* baltarusiai – 1,0 %
* romai – 0,5 %
* ir kt.

### Miestai
Didžiausi miestai (tūkst. gyv., 2005 m.):
* Pskovas – 200,1
* Velikije Lukai – 103,5
* Ostrovas – 24,5
* Nevelis – 17,8
* Opočka – 13,6
* Pečiorai – 12,7
* Porchovas – 11,9

## Šaltiniai

## Nuorodos
* Pskovo srities internetinė svetainė  (rusų k.)
* Pskovo kultūra 
* Pskovo apskrities administracinis skirstymas
Tom Petty

**Tom Petty** (**Thomas Earl Petty**; g. 1950 m. spalio 20 d. – m. 2017 m. spalio 2 d.) – amerikiečių muzikantas ir aktorius.

## Diskografija

### Albumai
### Su ''The Heartbreakers''
* *[[Tom Petty And the Heartbreakers]]* , 1976
* *[[You're Gonna Get It]]* , 1978
* *[[Damn The Torpedoes]]* , 1979
* *[[Hard Promises]]* , 1981
* *[[Long After Dark]]* , 1982
* *[[Southern Accents]]* , 1985
* *[[Pack Up The Plantation]]* , 1985
* *[[Let Me Up (I've Have Enough)]]* , 1987
* *[[Into The Great Wide Open]]* , 1991
* *[[Greatest Hits (Tom Petty & Heartbreakers)|Greatest Hits]]* , 1993
* *[[Playback]]* , 1995
* *[[She's The One]]* , 1996
* *[[Echo (Tom Petty & Heartbreakers)|Echo]]* , 1999
* *[[The Last DJ]]* , 2002

### Soliniai
* *[[Full Moon Fever]]*, (1989)
* *[[Wildflowers (Tom Petty album)|Wildflowers]]*, (1994)
* *[[Highway Companion]]*, (2006

### Su the Traveling Wilburys
* *[[Traveling Wilburys Vol. 1]]*, (1988)
* *[[Traveling Wilburys Vol. 3]]*, (1990)

### Su Mudcrutch
* *[[Mudcrutch (album)|Mudcrutch]]*, (2008)
* *[[2 (Mudcrutch album)|2]]*, (2016)

## Nuorodos
* Oficialus Tom Petty tinklalapis
* Tom Petty gerbėjų bendruomenė 
*
Maskvos kremlius

**Maskvos kremlius** () – istorinis pastatų kompleksas Maskvos centre. Sąvoka dažnai naudojama perkeltine prasme (metonimas), reiškiantis *Rusiją, jos valdžią ir įstaigas*.

Išsidėstęs tarp Maskvos upės pietuose, Raudonosios aikštės rytuose ir Aleksandro sodo vakaruose. Netaisyklingo trikampio plotą (27,5 ha) juosia mūro sienos su 20 bokštų (XVII a., svarbiausias *Spaso bokštas*, 1625 m.). Ansamblio centre – *Soborų aikštė*. Joje penkiabokščiai kupoliniai soborai:
*Uspenijės soboras* (1479 m., architektas A. Fioravantis). Jame buvo vainikuojami ir tuokiami kunigaikščiai ir carai, laidojami metropolitai ir patriarchai. *Apreiškimo soboras* (1489 m., Pskovo architektai). *Arkangelo soboras* (1508 m., architektas A. Friazinas Naujasis). Iki XVII a. pabaigos sobore buvo laidojami kunigaikščiai ir carai. Į Maskvos kremliaus ansamblį įeina ir kvadratinio plano carų rūmai *Granovitaja palata* (1491 m., architektas M. Friazinas, Solaris), *Ivano Didžiojo varpinė* (1508 m., architektas B. Friazinas).

## Istorija

II tūkstantmetyje pr. m. e. Maskvos kremliaus vietoje buvo nedidelė gyvenvietė. XI a. pabaigoje susiformavo įtvirtinta gyvenvietė. 1156 metais ant *Borovicko aukštumos* Jurijus Dolgorukis pastatė medinę tvirtovę.

XIV a. viduryje – 1723 m. Maskvos kremlius – Maskvos kunigaikščių ir Rusijos carų rezidencija. XIII a. pabaigoje pastatyti pirmieji soborai (neišliko), akmenų sienos ir bokštai. XV a. antroje pusėje sukurta *Soborų aikštė*, perstatyti soborai, pastatytos naujos mūro sienos.

XVI a. buvo viena didžiausių Europos tvirtovių. XVII a. teritorija išsiplėtė, pastatyta puošnių paradinių feodalų rūmų. 1610–1612 m. kremlius buvo ATR kariuomenės okupuotas. XVIII a. pradžioje sienos ir bokštai sutvirtinti bastionais.

Po 1812 m. Prancūzijos įsiveržimo į Rusiją apgriovimų buvo sparčiai atstatomas. XIX a. viduryje pakeistas teritorijos planas, nugriauta dalis pastatų, pastatyta *Didieji kremliaus rūmai*, *Ginklų rūmai*, sukurtas carų rezidencijos ansamblis. 1917 m. rudenį nukentėjo bolševikų sukilimo metu. 1929–1930 m. buvo susprogdinti du kremliaus vienuolynai. 1935–1937 m. penkių pagrindinių bokštų viršūnėse vietoj Rusijos erelių iškeltos rubino žvaigždės (skersmuo – 3–3,5 m).

Kremliuje saugomi rusų meno paminklai *[[Varpų varpas]]* ir Patrankų patranka. Prie šiaurinės sienos, Raudonojoje aikštėje, yra *[[Lenino mauzoliejus]]*, prie vakarinės sienos, *Aleksandro sode* – Nežinomojo kareivio kapas.

## Išnašos

## Nuorodos
* Maskvos kremliaus muziejus
Antikomunizmas

**Antikomunizmas** – ideologija ir politinis judėjimas, nukreiptas prieš komunizmo teoriją, praktinį komunizmą, komunistų judėjimus ir organizacijas. Istoriškai „komunizmu“ vadinti įvairių socialinių santvarkų tipai, tačiau nuo XIX a. vidurio pagrindine komunizmo mokykla tapo marksizmas. Marksistinis komunizmas patraukė žymiai daugiau šalininkų nei kitos komunizmo formos, tuo pačiu susilaukė ir žymiai daugiau priešininkų. Dėl to antikomunizmu paprastai vadinama veikla nukreipta prieš marksistinį komunizmą. Antikomunizmas paprastai apima ir kitas ideologijas, kurios yra nukreiptos prieš privačią nuosavybę ir propaguoja kairįjį radikalizmą (pvz., anarchizmas, socializmas, sindikalizmas).

Didžiausią įtaką marksistinė komunizmo forma įgavo XX a. Organizuotas antikomunizmas atsirado kaip reakcija į didėjantį komunistinio judėjimo populiarumą ir per XX a. turėjo įvairias formas.

## Šaltiniai
Žemaičiai

**Žemaičiai** – Vakarų Lietuvoje gyvenantys žemaičių (baltų genties) palikuonys.

Dabar žemaičių etnoso samprata dvejopa. Pagal vieną žemaičiai laikomi lietuvių tautos subetnosu (potaute), kalbantys lietuvių kalbos žemaičių tarme. Pagal šią sampratą šis lietuvių subetnosas kartu yra ir viena iš 5 dabartinių lietuvių tautos etnografinių grupių. Pagal kitą sampratą žemaičiai laikomi atskira tauta, kalbančia žemaičių kalba (žemaičių kalba tarptautiniame ISO registre 2010-06-30 įregistruota kaip savarankiška gyva kalba: ISO 639-3). Šią sampratą palaiko asmenys, save priskiriantys žemaičių tautybei.

Žemaičių tautybę pripažino ir carinė, ir stalininė Rusija. Pagal 1897 metų Rusijos imperijos visuotinio gyventojų surašymo duomenis vien tik Kauno gubernijoje gyveno 444 921 žemaičių tautybės asmenų (lietuvių buvo 574 853). Tuo metu Telšių mieste iš 6205 gyventojų žydų buvo 3080, žemaičių 1275, o lietuvių nebuvo nei vieno. Sovietiniame 1926 metų tautybių klasifikatoriuje žemaičių tautybė taip pat buvo pripažįstama. 2003 m. žemaičių tautybę raštiškai deklaravo keli tūkstančiai Lietuvos Respublikos gyventojų, tai patvirtino nepriklausomas auditas. Siekis grąžinti žemaičių tautybei oficialų statusą teisminiu keliu prasidėjęs 2002 metais tęsiasi iki šiol.

Per 2011 m. surašymą žemaičiais deklaravo save 2169 gyventojai. Daugiausia jų buvo Telšių apskrityje , iš 2011 m. rinkimuose į savivaldybes išrinktų tarybos narių vienas asmuo nurodė esantis žemaičių tautybės.

## Šaltiniai

## Literatūra
* Mes, žemaičiai: albumas / Arūnas Baltėnas, Vita Ivanauskaitė-Šeibutienė. – Vilnius: R. Paknio leidykla, 2011. – 224 p.: iliustr. – ISBN 978-9955-736-40-0

## Nuorodos

* XX a. pr. žemaičiai Brockhaus’o enciklopedijoje
Imperatorius

**Imperatorius** () – valstybės valdovo titulas. Feodalinėje hierarchijoje jis yra laikomas aukštesniu už karalių, ir tai yra aukščiausias įmanomas titulas. Imperatoriai valdė valstybes, vadinamas imperijas.

Vienintelis šiuo metu pasaulyje taip tituluojamas valdovas yra Japonijos imperatorius, vadinamas tenno (mikado). Juo dabar yra Imperatorius Naruhito.

## Imperatoriai Europoje
Senovės Romos respublikos laikais – vyriausiojo karo vado garbės titulas. Vėliau – kai kurių monarchinių valstybių valdovų titulas. Istorijoje, publicistikoje, grožinėje literatūroje imperatoriais vadinami ir valdovai, kurie valdė valstybes, atitinkančias imperijos apibrėžimą.

Garsiausi imperatoriai – Oktavianas Augustas, Kaligula, Justinianas I, Petras I, Napoleonas bei kiti.

Lietuvos teritorijoje pagal Viduramžių sampratą Vytauto laikų Lietuvos Didžioji Kunigaikštystė buvo klasikinė imperija, o jos valdovas didysis kunigaikštis Vytautas atitinka imperatoriaus apibrėžimo kriterijus.

## Imperatoriai kitose pasaulio kultūrose
Vakarietiškas terminas „imperatorius“ dažnai buvo ir yra naudojamas įvardinti ir kitų pasaulio valstybių, ne tik europietiškų, valdovus. Tarp tokių atvejų yra:

* Šventosios Romos imperatorius
* Japonijos imperatorius (*Tenno*)
* Kinijos imperatorius (*Huangdi*)
* Vietnamo imperatorius
* Korėjos imperatorius
* Etiopijos imperatorius (*Negusų negusas*)
* Persijos imperatorius (*Šachinšachas*)

## Taip pat skaitykite

* Karalius
Mano vardas Erlas

**„Mano vardas Erlas“** () – JAV rodyta situacijų komedija, kurią sukūrė Greg Garcia. Prodiusavo „20th Century Fox“ kompanija.

Šio serialo žvaigždės – Jason Lee, Ethan Suplee ir Jaime Pressly. Jason Lee vaidina Erlą J. Hikį (Earl J. Hickey) – nevalyvą, smulkų vagišių, pastoviai susiduriantį su teisėsauga, kuris neseniai laimėjo 100 tūkst. JAV dolerių, žaisdamas loterijoje, bet pametė savo laimingąjį loterijos bilietą, kai jį partrenkė mašina. Gulėdamas ligoninėje, žiūrėdamas Carson Daly laidą per televizorių sužinojo, jog kiekvienas žmogus turi savo karmą ir nuo jos priklauso žmogaus sėkmė, bei likimas, kad žmogui sektųsi, jis turi daryti tik gerus darbus. Kadangi Erlas buvo visuomenės padugnė, jis buvo pridaręs įvairių šunybių kitems žmonėms, todėl jis nusprendė savo gyvenimą pasukti kita linkme ir atsilyginti geruoju žmonėms, prieš kuriuos jis nusikalto. Po šio jo sprendimo, išėjęs iš ligoninės jis rado savo laimingąjį loterijos bilietą ir išsigrynino savo 100 tūkst. dolerių. Ligoninėje, kol gulėjo ir gydėsi, jis sudarė savo visų šunybių sąrašą ir nuo to laiko, kai gavo savo pinigus, savo dienas leidžia atlygindamas kitiems už savo blogus darbus.

Jam padeda jo jaunesnysis, šiek tiek sutrikusio mąstymo, brolis – Rendis (Randy), kuris taip pat yra dalyvavęs dalyje Erlo nusižengimų. Kadangi jis niekur nedirba ir yra išlaikomas Erlo, jis taip pat dalinai švarina savo karmą nuo praeities nusižengimų.

## Reitingai
Serialo premjera, kuri įvyko 2005 m. rugsėjo 20 d., subūrė prie televizijos ekranų 15,2 milijonų Jungtinių Amerikos Valstijų gyventojų, taip uždirbdama šiam serialui 6,6 reitingą. Dar tik rodant trečiąjį serialo epizodą paaiškėjo, kad „Mano vardas Erlas“ tapo populiariausiu rudens NBC kanalo serialu. Iškart po šių statistikos duomenų NBC pasirašė sutartį dėl viso sezono (22 epizodų) rodymo.

## Veikėjai

**Erlas J. Hikis** (Earl J. Hickey vaidina Jason Lee) – kartu pasakotojas ir pagrindinis veikėjas. Buvęs vagis, bei sukčius, dabar – besistengiantis kitiem padėti, pavyzdingas pilietis.

**Randis Hikis** (Randy Hickey vaidina Ethan Suplee) – Erlo nevisprotis brolis, kuris padeda Erlui keisti savo gyvenimą gerąja linkme – keisti savo karmą.

**Džoi Tarner** (Joy Turner vaidina Jaime Pressly) – egocentrikė, buvusi Erlo, dabar – Darnelo žmona, dviejų vaikų: Dodžes ir Erlo jaunėlio, motina. Dirba savo įkurtame manikiūro salone.

**Katalina** (Catalina vaidina Nadine Velazquez) – protinga, nelegaliai įmigravusi į JAV, kambarinė, dirbanti viešbutyje, kur apsistojo Erlas su Rendžiu.

**Darnelas Tarneris** (Darnell „Crab Man“ Turner vaidina Eddie Steeples) – naujasis Džoi vyras ir Erlo jaunėlio tėvas. Nepaisant to palaiko gerus santykius su Erlo ir Rendžiu. Dirba virėju vietinėje „Crab Shack“ užkandinėje.

## Nuorodos
* ''My Name Is Earl'' NBC.com
Generolas

**Generolas** (iš  – bendras) – aukščiausio rango karinis laipsnis.

XVI a. įvestas Prancūzijoje. Rusijoje minimas 1657 m., valdant carui Aleksejui Michailovičiui.

## Pakopos
Yra skiriamos kelios pakopos:
* Brigados generolas
* Generolas majoras
* Generolas leitenantas
* Generolas pulkininkas arba tiesiog *generolas* (šnek. pilnas/tikras/keturių žvaigždučių generolas)
* Armijos generolas

## Lietuva
### Kariuomenė
2023 m. įsteigtas Lietuvos kariuomenėje, aukščiausias karinis laipsnis (iki tol  buvo generolas leitenantas). 2023 m. liepos 10 d. kariuomenės vadas Valdemaras Rupšys tapo pirmuoju jį užsitarnavusiu šalies karininku.

### Vidaus tarnyba
Laipsnis *vidaus tarnybos generolas* egzistuoja Lietuvos vidaus tarnyboje, t. y. statutinėse įstaigose, pvz. FNTT, muitinėje, kalėjimų tarnyboje, probacijos tarnyboje, VSAT,, VST, anksčiau PAGD, STT.

#### Saugumo generolas
2008–2013 m. VSD vadovams buvo suteikiamas *saugumo generolo*, jo pavaduotojams – *saugumo pulkininkų* laipsniai:

* 2008–2009 m. Povilas Malakauskas
* 2010–2013 m. Gediminas Grina.

Nuo 2013 m. šį laipsnį civilinėje žvalgybos sistemoje pakeitė pirmas tarnybinis rangas (vadovui), antras tarnybinis rangas (pavaduotojui) ir t. t.

## Nuorodos
Ančiasnukiai unguriai

**Ančiasnukiai unguriai** (*Nettastomatidae*) – unguriažuvių (*Anguilliformes*) šeima. Kūnas siauras ir 100 cm ilgio. Paplitę Atlanto, Indijos ir Ramiojo vandenynų subtropinio ir tropinio klimato zonose.

Šeimoje yra 7 gentys, apie 40 rūšių.
## Gentys
*Fasciolelės (*Facciolella*)
*Hopluniai (*Hoplunnis*)
**[[Leptocephalus]]*
*Ančiažiomeniai unguriai (*Nettastoma*)
**[[Nettenchelys]]*
*Raganiniai unguriukai (*Saurenchelys*)
*Venefikos (*Venefica*)
Apykakliniai unguriai

**Apykakliniai unguriai** (*Derichthyidae*) – unguriažuvių (*Anguilliformes*) šeima, kuriai priklauso pelaginės žuvys, paplitusios vandenynų vidutiniame ir dideliame gylyje.

Šeimoje yra 2 gentys ir 3 rūšys.
## Gentys
*Apykakliniai unguriai (*Derichthys*)
*Slapukiniai apykakliniai unguriai (*Nessorhamphus*)
Lietuviai (reikšmės)

Žodis **lietuviai** reiškia:
* lietuviai – senovinis baltų subetnosas;
* lietuviai – dabartinė baltų tauta;
* „Lietuviai“ () – Amilcare Ponchielli opera, kurios premjera įvyko 1874 m. La Scala operos teatre;
* „Lietuviai“ – laikraštis.

Susiję terminai:
* Lietuva ir lietuviai – žurnalas.
Pasaulio prekybos organizacija

**Pasaulio prekybos organizacija** (**PPO**,  arba *WTO*, ,  arba *OMC*) – tarptautinė organizacija, nustatanti tarptautinės prekybos taisykles ir sprendžianti prekybinius konfliktus tarp į ją įstojusių šalių, kurios visos yra pasirašę apie 30 sutarčių. Veiklą pradėjo 1995 m. 2011 metų pabaigoje joje buvo 152 narės ir 26 stebėtojos. Sąjungos būstinė įsikūrusi Ženevoje.

Lietuva yra šios organizacijos narė nuo 2001 m.

## Misija
PPO siekia išplėsti tarptautinės prekybos mastus, naikindama įvairius prekybos barjerus ir suteikdama platformą įvairioms su tuo susijusioms deryboms.

## Pagrindiniai principai
* Šalis negali teikti nepelnytos pirmenybės vienam užsienio prekybos partneriui prieš kitą. Ji taip pat negali diskriminuoti užsienio prekių bei paslaugų.
* Prekyba turi keistis link didesnės prekybos laisvės, naikinant mokestinius ir kitokius barjerus.
* Prekybos procesai turi būti numatomi, visiems partneriams žinant, jog įvairūs prekybos barjerai nebus iškelti staiga ir dirbtinai.
* Prekyba turi keistis link didesnės konkurencijos
* Prekyba turi būti priderinta prie prasčiau išsivysčiusių šalių, paliekant joms ilgesnius pereinamus periodus, daugiau lankstumo ir kai kurias privilegijas.

## Valdymo principai
PPO valdomas konsensuso principu – visi nariai diskusijų metu turi sutarti dėl bendro požiūrio. Šis principas skiriasi nuo daugelyje kitų tarptautinių organizacijų taikomo balsavimo. Manoma, jog taip priimami geresni sprendimai, tačiau tai ilgiau užtrunka.

## Kritika
Antiglobalistai teigia, jog išsivysčiusios šalys PPO diskusijose turi svaresnį balsą ir taip išsidera palankesnes sąlygas (pavyzdžiui, dideles importo į kitą šalį kvotas, pačios tuo metu blokuodamos besivystančių šalių importą į savo teritoriją). Tai ypač pastebima žemės ūkyje, kuris išsivysčiusiose šalyse yra labai valstybės apsaugotas, tuo tarpu besivystančios šalys spaudžiamos atverti savo rinkas importui iš užsienio.

## Šaltiniai
SEAT 600

**SEAT 600** – dviejų durų kompaktinis automobilis Ispanijos SEAT koncerno pradėtas gaminti 1957. Gamyba galutinai nutraukta 1973 m. Daugelis techninių sprendimų buvo perimta iš 1955 m. Italijoje gaminto Fiat 600. Užpakalinėje dalyje montuojamas keturių cilindrų, vandeniu aušinamas 633 cm³ variklis pasiekdavo 21,5 AJ / 16 kW galingumą. Varantieji ratai – užpakaliniai. pasiekdavo didžiausią 95 km/h greitį. Nuo 1959 m. pradėjus dėti galingesnį variklį (28,5 AJ / 21 kW). greitis padidėjo iki 100 km/h.

Tai buvo ekonomiškai efektyvus, daugeliui šeimų prieinamas automobilis. Tai buvo sėkmingas automobilis, tapęs daug populiaresniu už itališką prototipą.
Aštriauodegiai unguriai

**Aštriauodegiai unguriai** (*Ophichthidae*) – unguriažuvių (*Anguilliformes*) šeima. Paplitę subtropinio ir tropinio klimato vandenyse. Gyvena priekrantėse, kai kurios rūšys ir upėse.

Šeimoje yra 58 gentys ir 294 rūšys.

## Šaltiniai
Žemaičiai (baltų gentis)

**Žemaičiai** (sen. ) – baltų gentis užėmusi teritoriją dabartinėje Lietuvoje maždaug tarp Virvytės ir Jūros upių vakaruose, pietuose Smalininkų ir Kauno apylinkėse siekė Nemuną, rytuose nesiekė Šventosios upės, o šiaurėje jų riba ėjo šiek tiek šiauriau Tryškių, Kuršėnų, per Šiaulių miestą, šiek tiek šiauriau Radviliškio, Šeduvos, Panevėžio.

## Žemaičių genties žemės
* Karšuva
* Medininkai
* Knituva
* Šiauliai
* Gaižuva
* Upytė

## Žemaičių genties kaimynai
* Rytuose ties Šventosios upe žemaičiai ribojosi su aukštaičiais deltuviais, Neries ir Deremelos žemėmis.
* Pietuose palei Nemuno vidurupį žemaičiai ribojosi su deinuvių genčių sąjunga.
* Vakariuose šiek tiek į vakarus nuo Jūros upės ir jos žemupyje ribojosi su prūsų genčių sąjungos gentimi skalviais.
* Šiaurės vakaruose ribojosi su kuršiais.
* Šiaurėje, į pietus nuo Mūšos upės su žemgaliais.
* Šiaurės rytų kampe su sėliais.

## Dabartinė žemaičių genties teritorija
Dabar šios baltų genties pakraščiuose yra įsikūrę šie miestai ir miesteliai, tai: Kaunas, Karmėlava, Žeimiai, Bukonys, Siesikai, Raguva, Miežiškiai, Panevėžys, Gegužinė, Smilgiai, Šeduva, Radviliškis, Šiauliai, Kuršėnai, Tryškiai, Luokė, Varniai, Tverai, Laukuva, Pajūralis, Bikavėnai, Žygaičiai, Tauragė, Jurbarkas, Šlienava. Kiti didesni miestai ar miesteliai yra šie: Kėdainiai, Raseiniai, Kelmė, Šilalė, Ariogala, Tytuvėnai, Ramygala, Karmėlava, Skaudvilė, Užventis.

## Tyrinėjimai
Vieningai ir archeologų, ir kalbininkų ši teritorija priskiriama žemaičių gentims, bet nesutariama dėl jos kilmės ir chronologijos. Apie šią baltų gentį nėra rasta gilesnių šaknų kaip pirmojo tūkstantmečio po Kristaus vidurys. Archeologiškai yra neskiriama kaip atskira gentis pirmaisiais amžiais po Kristaus, todėl neabejotinai ji pradėjo formuotis tautų kilnojimosi laikotarpiu. Žemaičių substratu laikytinos vakarų baltų periferinės grupės (galbūt kuršiai kada gyveno daug didesnėje teritorijoje į pietryčius).

Žemaičiams tuomet buvo artimiausios žiemgalių gentys, nors Žemaitijos regionai turėjo daugelio kitų kultūrų bruožų, pietvakariuose, vakaruose – skalviams ir kuršiams, šiaurėje – žiemgaliams, rytuose – pražemaičiams.

## Žemaičių etnoso formavimasis
Aptariant žemaičių etnoso formavimąsi, yra labai svarbūs kalbininkų tyrinėjimai ir jų padarytos išvados. Anot profesoriaus Zigmo Zinkevičiaus, kalbinė žemaičių genezė, kitaip tariant, žemaičių tarmė vestina iš vieno kamieno su centrinių baltų (pražemaičių), o jos sužemaitėjimą lėmė žemaičių protėvių asimiliuotas kuršių substratas. Nors pagal A. Girdenį ir J. Pabrėžą žemaičių kalba atsiskyrė nuo baltų prokalbės VII a. ir tik nuo XIII a. artėjo prie lietuvių, t. y. bendros prokalbės nebūta.

## Žemaičių protėvių asimiliuotos baltų gentys
Žemaičių gentis davė pradžią dabartiniams žemaičiams, kada senosios žemaičių gentys, skverbdamosios į nusilpusių per kovas su kryžiuočiais pietų kuršių, žiemgalių ir skalvių genčių teritoriją jas asimiliavo, ilgainiui dalis šių genčių perėmė ne tik žemaičių kalbą, bet ir pavadinimą. Tokiu būdu atsirado šiuolaikinė žemaičių etninė grupė, kuri dažnai neskiriama nuo dabar aprašomų žemaičių genčių.
Noihauzenas (Gurjevskas)

**Noihauzenas** (, nuo 1946 m. ***Gurjevskas***, ) – miestas Rusijoje, Kaliningrado srities vakarinėje dalyje, 13 km į šiaurės rytus nuo Karaliaučiaus (jo priemiestis), prie Gurjevkos (Malūnupio). Gurjevsko rajono centras. Geležinkelio stotis prie Karaliaučiaus–Tilžės ruožo. Maisto, statybinių medžiagų pramonė. Yra XIII a. pilies liekanos, 1292 m. bažnyčia, kiti vokiškos architektūros statiniai.

## Etimologija

Baltiškasis vietovės vardas nežinomas. Miestelis vokišką vardą gavo nuo bažnyčios, vadintos Noihauzenu. 1946 m. jis pervadintas tarybinio generolo-majoro, žuvusio Piliavos šturme, Stepano Gurjevo (1902–1945) garbei.

## Istorija

1255 m. sembų tvirtovę Vurgvalą užėmė kryžiuočiai, kurie 1262 m. čia pastatė Noihauzeno pilį. 1525 m. Noihauzenas tapo Sembos vyskupo būstine. XIV a. pastatytas malūnas. Iki XIX a. pabaigoje buvo nedidelė gyvenvietė (1820 m. – 329 gyventojai), bet nutiesus geležinkelį gerokai išaugo. Buvo evangelikų parapija. 1935 m. atidarytas Beringo instituto filialas.

II pasaulinio karo metais miestas subombarduotas.

Sovietmečiu pilis naudota dirbtuvėms, bažnyčia paversta klubu, vėliau – sandėliu.

## Šaltiniai
Kutuzovas

**Kutuzovu** vadinama:

## Gyvenvietės

Rusija, Kaliningrado sritis:
* Širvinta (Kutuzovas), buvęs miestas Krasnoznamensko rajone,
* Froileinhofas Gurjevsko rajone,
* Klišiai (Kutuzovas) Oziorsko rajone.

## Žmonės
* Michailas Kutuzovas (1745–1813), rusų karvedys.
Lugovojė

**Lugovoje** vadinamos gyvenvietės:

## Rusija

Kaliningrado srityje:
* Gurjevsko rajone:
** Lablaukis,
** Mažoji Lugovojė,
* Blumentalis Krasnoznamensko rajone,
* Bambė Nemano rajone,
* Bildviečiai Nesterovo rajone,
* Pūstlaukiai Polesko rajone,
* Auktilaukis Pravdinsko rajone,
* Šiupiniai Slavsko rajone.
Riazanės kunigaikštystė

**Didžioji Riazanės kunigaikštystė** (rusų kalba: Ряза́нское вели́кое кня́жество) – senovės rusų valstybė, gyvavusi nuo XII a. pradžios iki XVI a. pradžios. Iš pradžių buvo vadinama Riazanės kunigaikštyste, o nuo 1213 m. tapo didžiąja kunigaikštyste, visiškai savarankišku valstybiniu vienetu.

## Istorija
Susidarė iš žemių anksčiau priklausiusių Černigovui, į savarankišką valdą išsiskyrė 1127 m., pradžioje kaip **Muromo-Riazanės kunigaikštystė**, kai Jaroslavas Sviatoslavičius, pasinaudojęs Černigovo Svietoslavičių kova su Kijevo kunigaikščiu įsitvirtino Murome ir Riazanėje. Po jo mirties Murome ėmė valdyti jo vyresnysis sūnus Sviatoslavas, o antrasis sūnus Rostislavas valdė Riazanę. Tai ir buvo kunigaikštystės pradžia. Rostislavas po brolio mirties persikėlė į Muromą, o Riazanėje pasodino savo jaunesnįjį sūnų Glebą (1145).

Dar valdant Rostislavui, Riazanės kunigaikščiai pateko Suzdalės kunigaikščių įtakai. Nepaisant aršios kovos, ypač valdant Glebui Rostislavičiui, ši įtaka tapo tokia stipria, kad Vsevolodas III Jurjevičius laisvai nurodinėjo Riazanės kunigaikščiams, disponavo jų žemėmis ir kariauna. Jis su kariuomene atvykdavo į kunigaikštystę pasinaudodamas Riazanės kunigaikščių tarpusavio kova, dukart nusiaubė šalį ir Riazanės miestą (1186 ir 1208 m.), ėmė į nelaisvę kunigaikščius ir jų vieton statė savo vietininkus. Pagrindine Riazanės kunigaikščių silpnumo priežastimi buvo tarpusavio kovos. 1217 m. šešis Riazanės kunigaikščius nužudė Glebas Vladimirovičius, o 1219 m. Ingvaras Igorevičius užėmė visą Riazanės kunigaikštystę.

Valdant Ingvaro paveldėtojui Riazanės didžiajam kunigaikščiui Jurijui Igorevičiui, kunigaikštystės teritorija išsiplėtė į Okos vidurupį ir Okos intakus, čia buvo daugybė miestų, kurių daugelį įsteigė Jurijus (Senoji Riazanė, Riazanės Perejeslavas, Pronskas, Belgorodas, Rostislavlis, Ižeslavlis, Dubokas, Perevitskas, Kolomna ir kt.).

1237 m. į Riazanės kunigaikštystę su savo pulkais įžengė Batijus. Jurijus Igorevičius, nesėkmingai bandęs kreiptis pagalbos į kaimynines kunigaikštystes, ryžosi vienas ginti Riazanę, tačiau šeštąją apsiausties dieną buvo užmuštas, o miestą užėmę totoriai jį visiškai nusiaubė, kaip ir kelis kaimyninius miestus. Be Jurijaus žuvo ir jo brolis Olegas, sūnėnai Romanas, Glebas ir Davidas, taip pat sūnus Fiodoras su žmona Eupraksija bei sūnumi Ivanu. Vienintelis likęs gyvas Ingvaras Ingvarevičius (m. 1252) vėl atstatė miestą.

Nuo XIV a. pradžios Riazanės kunigaikščiai kovojo su Maskvos kunigaikščiais ir dėl tarpusavio nesutarimų, – ypač Riazanės ir Pronsko tarpusavio kovų, – pateko stipriai Maskvos įtakai. Didžiuoju kunigaikščiu tapus Olegui Ivanovičiui (1351–1402) prasidėjo didžiausios Riazanės galybės laikotarpis. Nepalankios geografinės ir istorinės sąlygos sutrukdė Olegui iš Riazanės sukurti išskirtinį centrą, apie kurį galėtų telktis pietryčių Rusios žemės. Valdant Olego Ivanovičiaus įpėdiniams Riazanė pamažu neteko savarankiškumo ir galutinai prijungta prie Maskvos.

## Nuorodos

* Riazanės kunigaikščiai
Torunės taika (1411)

**Torunės taika (1411)** arba **Pirmoji Torunės taika** – taikos sutartis pasirašyta 1411 m. vasario 1 d. tarp Lenkijos-Lietuvos ir Vokiečių ordino. Sutartimi užbaigtas Lenkijos-Lietuvos–Vokiečių ordino karas (1409–1411 m.) (taip pat žr. Žalgirio mūšis).

Vokiečių ordinas atsisakė savo pretenzijų į Žemaitiją iki Lenkijos karaliaus Jogailos ir Lietuvos didžiojo kunigaikščio Vytauto mirties (faktiškai visiems laikams). Lenkija atgavo Dobrynės žemę, o Lenkijos sąjungininkė Mazovija – Vkros žemę.

Be to, po Žalgirio mūšio Lenkijos karalius tebeturėjo apie 14 000 ordino kilmingųjų ir jų samdinių belaisvių, už kuriuos reikalauta išpirkos – maždaug 19-38 kg sidabro už kiekvieną riterį. Riteriai turėjo atiduoti ginklus lenkams ir pažadėti, kad niekada nebepakels ginklo prieš Lenkijos karūną. Taikos sutartyje nustatyta, kad Lenkijos karalius paleis visus belaisvius už apytiksliai 20 tonų sidabro.

Pinigai turėjo būti išmokėti dalimis per keturis kartus, jei ordinas nesugebėtų išmokėti pinigų laiku, buvo numatyta bauda – 720 000 Prahos grašių. Pirmas dvi dalis Vokiečių ordinas sumokėjo išleisdamas visas savo sidabro atsargas ir paėmęs paskolų iš užsienio.

Šios išmokos visiškai ištuštino ordino iždą ir tam, kad galėtų sumokėti likusias dalis, magistras Heinrichas fon Plauenas įvedė naujus mokesčius, be to, visas auksas ir sidabras iš bažnyčių ir pilių buvo konfiskuotas ir išvežtas į Marienburgą naujų monetų kalimui. Papildomai magistras skolinosi pinigų iš Prancūzijos ir Anglijos karalių, Paryžiaus pirklių, Londono mero, Rygos, Gento, Hamburgo, Brėmeno, Amsterdamo, Antverpeno ir Leideno miestų. Nors taikos sąlygos ordinui nebuvo sunkios ir lenkai bei lietuviai pareikalavo tik nedidelės ordino valdomų žemių dalies, ordino iždas buvo visiškai sužlugdytas ir nebeatsigavo.

## Išnašos

## Šaltiniai

* 
* 
* 
*  
* 
* 
*
Šivėnai

**Šivėnai** (arba ***Šivėnava***; , nuo 1946 m. rugsėjo 7 d. ***Borskojė***, ) – gyvenvietė Kaliningrado srities centrinėje dalyje, Gvardeisko rajone, nuo 2005 m. Slavinsko kaimo gyvenvietės kaimas.

## Istorija

Sembos žemės kaimo pavadinimas *Sīwenawō* prūsiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. 1947–2005 m. Borskojės apylinkės (*Борский cовет*) centras.

|}

## Gyventojai

## Apylinkė

Borskojė apylinkės teritorijoje buvo šios gyvenvietės: 

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Carmelo Anthony

**Karmelas Kiamas Entonis** (*Carmelo Kyam Anthony*, g. 1984 m. gegužės 29 d., Niujorke) – buvęs JAV krepšininkas, nuo 2004 atstovavęs JAV rinktinei.

Turi JAV ir Puerto Riko pilietybes.

## Pasiekimai
* 2003 metų NCAA čempionas
* 2003 metų geriausias NCAA krepšininkas
* 2004 metų Olimpinių žaidynių bronzos medalio laimėtojas
* 2006 metų Pasaulio čempionato bronzos laimėtojas
* 2008, 2012, 2016 metų Olimpinių žaidynių aukso medalio laimėtojas
* Per vieną kėlinį surinko 33 taškus
* Visų žvaiždžių rungtynių dalyvis: 2007, 2008, 2010, 2011, 2012, 2013, 2015, 2016 m.
Antroji NBA rinktinė: 2010 m.
* Trečioji NBA rinktinė: 2006, 2007, 2009, 2012 m.
* Pirmoji naujokų rinktinė: 2004 m.

## Nuorodos
* Oficialus Carmelo Anthony tinklalapis